Τσίζκεϊκ

Το τσίζκεϊκ (στα αγγλικά σημαίνει κέικ τυριού) είναι γλυκό που αποτελείται από δύο τουλάχιστον στρώσεις, από τις οποίες η παχύτερη αποτελείται από ένα μείγμα μαλακού τυριού, αβγών και ζάχαρης. Το κατώτερο στρώμα ή βάση αποτελείται από θρυμματισμένα μπισκότα, ζύμη ή σπογγώδες κέικ. Στο τελικό στρώμα το γλυκό διακοσμείται με μαρμελάδα ή φρούτα. Υπάρχει πολύ μεγάλος αριθμός παραλλαγών, π.χ. ψημένο ή ψυγείου, με αβγά ή χωρίς, με φρούτα αντί για μαρμελάδα, με τυρί ρικότα, ξινή κρέμα ή μυζήθρα (οπότε και λέγεται μυζηθρόπιτα) αντί για τυρί κρέμα.

Αν και θεωρείται αμερικάνικο γλυκό, εκδοχές του γλυκού παρασκευάζονται για χιλιάδες χρόνια. Οι παλαιότερες αναφορές του γλυκού είναι από την Αρχαία Ελλάδα, όταν ήταν δημοφιλές φαγητόDana Bovbjerg, Jeremy Iggers, The Joy of Cheesecake, Barron's Educational Series, 1989 και στα σχετικά συγγράματα που διασώζονται αναφέρεται ως πλακούντας.Αθήναιος, Δειπνοσοφισταί 14.51 - perseus.tufts.edu Η μοντέρνα έκδοση του τσίζκέικ, όπως την γνωρίζουμε σήμερα, αναπτύχθηκε το 1872 από τον Ουίλιαμ Λώρενς στη Νέα Υόρκη, στη προσπάθειά του να παραγάγει ένα γαλλικό τυρί. Αντί για το συγκεκριμένο τυρί, δημιούργησε ένα τυρί κρέμα, το οποίο αργότερα πατεντάρισε ο Τζέιμς Κραφτ και αποτελεί το κύριο συστατικό των τσίζκεϊκ ανά την υφήλιοMary Bellis The History of Cheesecake and Cream Cheese about.com.

 Παραπομπές 

Δείτε επίσης
 Πλακουντοποιικόν σύγγραμμα

 Εξωτερικοί σύνδεσμοι 


Κατηγορία:Κάσταρντ κρεμώδη επιδόρπια
Κατηγορία:Τρόφιμα μαγειρεμένα στο φούρνο
Κατηγορία:Βρετανική κουζίνα
Κατηγορία:Αμερικανική κουζίνα
Κατηγορία:Τρόφιμα με βάση το τυρί
Κατηγορία:Τρόφιμα με βάση το αβγό
Κατηγορία:Γερμανική κουζίνα